वास्कोः बोगमोळो हांका मंगळारा फांतोडेर 2 वरांचेर पालसाण कोसळ्ळी. एक व्हडलो फातोर सकल येवंन बोगमोळो हांगच्या कॉस्मे दामियान चर्चीचे फादराचे गाडयेक आपटल्ल्यान तांचें लुकसाण जालें. गाडी तशेंच चर्ची फाटल्यान आशिल्ली गॅरेज आनी चर्चीच्या कांय उपकरणाचे लुकसाण जालां अशें फादर तिओ फर्नांडीस हांणी सांगलें.
 बोगमोळो पंचायत कार्यालयांतल्या तलाठीन जें लुकसाण जालां तांचो अदमास केलो. ह्या वाठारांत राखणे वणत बांदपाचो विशय पंचायत मंडळ हातांत घेतलें अशें सरपंच संकल्प महाले हाणे सांगलें. आयताराक लोक चर्चींत मिसा खातीर येतात. फुडाराक परत पालसाण कोसळ्ळ्यार तांकां धोको उप्रासपाक शकता. उटंगाराच्या पावसाक लागून पयलेच खेप ह्या वाठारांत पालसाण कोसळपाचो प्रकार घडला. थंय राखणे वणत बांदपाचें काम सरकारान हातांत घेवचें अशी विनवणी पंचायत मंडळ करतले अशें महालेन सांगलें.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 